Meesters na Spanje | Netwerk24
Meesters na Spanje
Die 23ste Wêreld-meestersatletiek­kampioenskap (WMA) begin vandeesweek in Malaga, Spanje, en duur tot 16 September. Duisende atlete – mans en vroue van 35 tot in die neëntigs – sal in al die gewone atletieknommers in 5-jaargroepe deelneem: 35-39, 40-44, 45-49, ens. Stapwedlope van 5 km, 10 km en 20 km en ’n halfmarathon (hardloop) word ook ingesluit.
Suid-Afrika het ’n groep bestaande uit 86 atlete waarvan drie van Hermanus is. Hulle is die egpaar Nick en Zelda Erasmus in die 65-69-groep en die 71-jarige Norman Hough wat al drie jaar aan al die gooinommers deelneem. Hough het ook vir die tienkamp ingeskryf.
Die Whalers AK wens hulle alle sukses toe. Nadere besonderhede is beskikbaar by: Leo Benning: leobenning@lantic.net of 028 316 4960/071 014 2723. Ek het ‘n geheimpie om te vertel – toortsie.com
Mei 24, 2017 Junie 1, 2017 ~ Toortsie
Nee, ek is nie swanger nie, alhoewel, dit wat ek wil vertel is eintlik amper soos swangerskap!
So die nuus is dat daar ‘n Tweede Toortsie op pad is.
Sy is eintlik al lankal op pad.
Daardie dag in November 2015 toe die finale PDF van Toortsie se Bantingboerekos drukkers toe gestuur het, wou die kossies wat ek maak, al by my ore uitkom. Onthou, dit was ál kos wat ek gemaak het, en vir die boek is dit oor en oor en oor en OOR gemaak om doodseker te maak alles is reg.
So, daardie dag het die Tweede Toortsie baie skaam begin vorm aanneem. Weer eens het ek dit vir niemand gesê nie, wie dink ek in elk geval is ek? Die eerste boek is nog nie eers gedruk nie en hier werk ek al aan boek 2! Genade!
Maar nou kan die geheim maar uit. Eintlik weet ‘n hele paar mense dit al, want ek het nooit gejok daaroor nie.
Die reseppies is nou mooi bymekaar, ek dink ek kort nog so twee, maar ek weet wat ek wil maak, ek moet dit net doen.
Die kosstileerder sit al op aandag en wag vir haar kopié sodat sy kan begin proeflees en toets aan die resepte. Nog mense sal moet help met die proeflesery.
Die fotograaf weet nog van niks, sy hou wittebrood iewers oor die water, so die dag as sy in Suid-Afrika land, sal sy haar kamera moet uitruk en dan sal ons weer moet kook en kook en foto’s neem en planne maak.
Ag, dis opwindend!
Ek het ‘n nuwe grafiese ontwerper in die oog van wie se werk ek baie hou, en haar ogies blink ook by die gedagte dat sy dit dalk gaan doen.
Dan moet die storietjie nog net geskryf word.
Mensig, ek is nou so opgewonde!
Maar intussen is hier nog BAIE Toortsie se Bantingboerekosboeke, julle kan maar bestel daarvan. Die nuwe boek het heeltemal ander resepte in. Toortsie het ‘n bietjie waaghalsiger geraak hierdie keer, maar ek dink tog dit sal reg wees.
As alles reg verloop, hoop ek dat die boeke teen die einde van hierdie jaar beskikbaar sal wees.
Ek dink nog aan ‘n naam, maar so lyk dit op die oomblik. Onthou, met my kan dit nog 5 minute voor dit gedruk word, verander!
Nou lê ‘n woeste tyd voor van toets en weer toets en nogmaals toets, asof dit nie alreeds hoeveel keer getoets is nie! Maar ek moet seker maak!
Posted in Banting, LCHF	Nuwe Banting resepteboek!
Next ›Trauma en die huwelik
30 thoughts on “Ek het ‘n geheimpie om te vertel”
Mei 24, 2017 om 9:11 nm
Mei 24, 2017 om 9:12 nm
Dankie! Ek is bang jy steek my verby!
Mei 24, 2017 om 9:16 nm
Ai Toortsie, wat ń voorreg vir my om op hierdie stadium van jou lewe jou te mag ken. Jy inspireer mens, maar jy is ook ń gewone vrou wat haar liefde vir ons God met ons deel. Dankie daarvoor. Die nuwe boek sal suksesvol wees.
Mei 24, 2017 om 9:25 nm
Jong, dankie. Hulle sê wys my wie jou vriende is en ek wys jou wie jy is. Ek wil net vir jou sê, jy is nou in ROWWE geselskap! 🙂
Maar ek het nog nie die moed om alleen in Bali te gaan toer nie.
Mei 24, 2017 om 9:32 nm
Geluk kan ek maar my bestelling insit?
Mei 24, 2017 om 9:46 nm
Wag eers ‘n bietjie! 😱
Mei 24, 2017 om 9:40 nm
Dit klink regtig baie goed! O, daardie kosfotograaf – dis erger as om kinders, honde en steekse donkies te moet afneem. Ek haal my hoed af wat mik na kos met ‘n duur stukkie glas. Die boek – regtig uitstekend dat jy dit doen. Laat weet as jy proefleser benodig.
Mei 24, 2017 om 9:47 nm
Dankie. Ek jan dit dalk vir jou aanstuur. Ek sal onthou!
Mei 24, 2017 om 9:41 nm
Dit is ‘n wonderlike geheim. Ek sien uit daarna😀
Mei 25, 2017 om 4:39 vm
Mei 25, 2017 om 7:17 vm
Baie dankie. Nog ‘n hele entjie om te gaan !
Mei 25, 2017 om 7:42 vm
Baie geluk! Jy is omtrent besig. Twee boeke en op die TV….Toortsie word nou ‘n celeb!
Mei 25, 2017 om 7:43 vm
Dankie. Ek dink mens moet bietjie meer doen vir celeb! 😁 Ek hou van ‘n uitdaging.
Mei 25, 2017 om 9:51 vm
Dit is baie goeie nuus. Dis n groot uitdaging om te moet voltooi. Dis ook goed dat jy nuwe resepte insit. Hul is steeds uniek. Harde werk maar lekker.
Mei 25, 2017 om 10:05 vm
Mei 25, 2017 om 10:11 vm
Bravo! En sterkte vir die harde werk wat voorlê tussen nou en Kersfees.
Mei 25, 2017 om 10:12 vm
Dankie! Ja, dis ‘n styl bult wat nog moet oor!
Mei 25, 2017 om 10:49 vm
Ek dink ek moet my man vir jou vir ‘n tydlank leen. Ek weet van niemand wat so lief is vir kos en smaak soos hy nie. Sterkte met hierdie nuwe uitdaging en ja, geniet dit!!!!!
Nee dankie! Hou jou man! Ek het ‘n hele een van my eie! 😁
Mei 25, 2017 om 2:24 nm
Soo bly vir jou !!!
Mei 25, 2017 om 2:43 nm
Mei 25, 2017 om 5:25 nm
Kannie waggie 💐💐💐
Mei 25, 2017 om 5:28 nm
Haa…ons is trots op jou!
Mei 25, 2017 om 7:16 nm
Heerlike vooruitsig! Baie geluk!
Mei 25, 2017 om 7:20 nm
Mei 26, 2017 om 8:00 vm
Dis baie opwindend. Dankie dat ons so voor tydig kan deel in die geheim. Baie sterkte vir die bult wat voorle.
Mei 26, 2017 om 10:59 vm